ΚΑΝΟΝΙΣΜΟΣ (ΕΚ) αριθ. 2545/94 ΤΗΣ ΕΠΙΤΡΟΠΗΣ της 19ης Οκτωβρίου 1994 για την παύση της αλιείας πεσκανδρίτσας από πλοία υπό σημαία Γαλλίας Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 2847/93 του Συμβουλίου της 12ης Οκτωβρίου 1993 για τη θέσπιση συστήματος ελέγχου της κοινής αλιευτικής πολιτικής (1), και ιδίως το άρθρο 21 παράγραφος 3, Εκτιμώντας: ότι ο κανονισμός (ΕΚ) αριθ. 3676/93 του Συμβουλίου της 21ης Δεκεμβρίου 1993 περί καθορισμού, για ορισμένα αποθέματα ιχθύων και ομάδες αποθεμάτων ιχθύων, των συνολικών επιτρεπόμενων αλιευμάτων (TAC) για το 1994 και ορισμένων όρων υπό τους οποίους είναι δυνατόν να αλιεύονται (2), προβλέπει ποσοστώσεις για την πεσκανδρίτσα, για το 1994- ότι, για να εξασφαλιστεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται από πλοία που φέρουν σημαία κράτους μέλους, θεωρείται ότι έχουν εξαντλήσει την ποσόστωση που έχει διατεθεί- ότι, σύμφωνα με τις πληροφορίες που ανακοινώθηκαν στην Επιτροπή, το ποσό των αλιευμάτων πεσκανδρίτσας στα ύδατα των διαιρέσεων CIEM VIII C, IX, X, COPACE 34.1.1 (ζώνη ΕΚ) από πλοία με σημαία της Γαλλίας ή νηολογημένα στη Γαλλία έφθασαν τις ποσοστώσεις που είχαν διατεθεί για το 1994- ότι τη Γαλλία απαγόρευσε την αλιεία γι' αυτό το απόθεμα από τις 29 Σεπτεμβρίου 1994- ότι πρέπει, κατά συνέπεια, η ημερομηνία αυτή να ληφθεί υπόψη, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το ποσό των αλιευμάτων πεσκανδρίτσας στα ύδατα των διαιρέσεων CIEM VIII C, IX, X, COPACE 34.1.1 (ζώνη ΕΚ) από πλοία υπό σημαία της Γαλλίας ή νηολογημένα στη Γαλλία εκτιμάται ότι έχει εξαντλήσει τις ποσοστώσεις που είχαν διατεθεί στη Γαλλία για το 1994. Απαγορεύεται η αλιεία πεσκανδρίτσας στα ύδατα των διαιρέσεων CIEM VIII C, IX, X, COPACE 34.1.1 (ζώνη ΕΚ) καθώς επίσης η παραμονή επί του πλοίου ή η μεταφόρτωση από πλοίο σε πλοίο και η εκφόρτωση πεσκανδρίτσας που έχει αλιευθεί από πλοία υπό σημαία της Γαλλίας ή νηολογημένα στη Γαλλία από την ημερομηνία εφαρμογής του παρόντος κανονισμού. Άρθρο 2 Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από τις 29 Σεπτεμβρίου 1994. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 19 Οκτωβρίου 1994.

[Source: multi_eurlex | Tokens: 2230]